Torsdag eftermiddag stod et parcelhus på Sundvej 1 i Hvalpsund i flammer. - Der har været meget voldsomme flammer, og på et tidspunkt var vi bekymrede for, om flammerne ville tage fat i nummer 3, men det er nu under kontrol, siger vagtchef ved Nordjyllands Politi Poul Badsberg. Der var ingen tilskadekomne og ingen i huset. Poul Badsberg oplyser, at huset er delvist nedbrændt. Branden er formentlig opstået på første sal, men brandteknikkere skal derned for at fastslå en årsag.

Opsummering:
Toplanshus i Hvalpsund ødelagt i voldsom brand.